Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: 1992. évi XXIII. törvény (a továbbiakban: Ktv.) 49. §
Paragraph Index: 395

f) az a)—e) pontokban nem említett köztisztviselõk egyhavi illetményre jogosultak.” III. Az indítvány megalapozott. A helyi önkormányzati képviselõ-testületek alapvetõ alkotmányos joga a rendeletalkotás, a helyi társadalmi viszonyok jogi szabályozása. Az Ötv. az önkormányzati rendelet két típusát különbözteti meg: a képviselõ-testület rendeletet alkothat törvény felhatalmazása alapján, annak végrehajtására, illetõleg elsõdlegesen is szabályozhat helyi társadalmi viszonyt. Az önkormányzati rendelet nem lehet ellentétes magasabb szintû jogszabállyal. [Alkotmány 44/A. § (2) bekezdés.] Törvény felhatalmazása alapján alkotott önkormányzati rendelet esetén a képviselõ-testület szabályozási jogköre a felhatalmazást adó törvényhez igazodik. Törvény adhat felhatalmazást végrehajtási rendelet alkotására, a felhatalmazás szólhat meghatározott kérdések helyi szabályozására. A képviselõ-testület — az Ör. bevezetõje szerint — „a Ktv. 4. §-ában, 42. §-ának (3) bekezdésében, 45. §-ának

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes